ઉમાશંકર જોશી જન્મશતાબ્દી સમિતિના ઉપક્રમે 21, જુલાઈ, 2011ના દિવસે ટાગોર હોલ, અમદાવાદ ખાતે, ઉમાશંકર જોશી જન્મશતાબ્દી ઉત્સવનું આયોજન કરવામાં આવ્યું હતું. હિંદીના જાણીતા સાહિત્યકાર પ્રો. નામવર સિંહે 'સાહિત્ય ઔર સાંપ્રત સમય' પર ઉમાશંકર જોશી વ્યાખ્યાન આપતા કહ્યું હતું કે આજના અંધકારયુગમાં અને ગુજરાત તેમજ દેશમાં પ્રવર્તતી સાંસ્કૃતિક કટોકટીના સમયમાં સાહિત્યકારનો શબ્દ એ શસ્ત્ર સમાન છે અને એ સંદર્ભમાં ઉમાશંકરના સાહિત્યની ચર્ચા કરી હતી. આ પ્રસંગે ઉમાશંકરના સમકાલીનો મૃણાલિની સારાભાઈ અને નારાયણ દેસાઈએ એમની સ્મૃતિઓ તાજી કરી હતી અને નિરંજન ભગતે ઉમાશંકરનાં કાવ્યોનું પઠન કર્યું હતું.